钦定古今图书集成/明伦汇编/氏族典/第432卷 > 赵荣
## 钦定古今图书集成/明伦汇编/氏族典/第432卷 > 赵荣

按《万姓统谱》：“荣字孟仁，闽县人。正统间，以善书荐，授
中书舍人，直文渊阁。十四年，也先入寇，至德胜门土
城外，朝廷欲遣使，荣请行，遂拜大理右少卿，复迁鸿
胪卿，往复敌营，与之辨论。敌退，改太常少卿，仍直文
渊阁。景泰初，奉使塞外，迎英宗还京师，升工部右侍
郎。未几，复使塞外，还陞左侍郎。张秋河决，命荣董治”
之，卒复故道。天顺初，升本部尚书。曹钦犯阙，荣帅子
弟助官军致讨。升兼大理卿。卒。